
RAPORT DE SPECIALITATE

privind aprobarea actului adițional nr. 1 la acordul de parteneriat  nr. 34729/09.12.2022 
încheiat între Unitatea Administrativ-Teritorială Județul Dolj, în calitate de lider de parteneriat si unitățile administrativ-teritoriale din județele Dolj, Olt și Mehedinți, în vederea implementării proiectului ”Traseu Eurovelo 6 Mehedinți – Dolj – Olt”  în cadrul apelului de proiecte PNRR/2022/C11/I.4, Componenta 11 — Turism și cultură, Investiția I.4. ”Implementarea a 3.000 km trasee cicloturistice”

UAT Municipiul Drobeta Turnu Severin, partener în cadrul parteneriatului cu UAT Județul Dolj, lider de parteneriat, UAT Județul Olt, UAT Județul Mehedinți și UAT-uri de pe raza celor trei județe implementează proiectul ”Traseu Eurovelo 6 Mehedinți – Dolj – Olt”  în cadrul apelului de proiecte PNRR/2022/C11/I.4, Componenta 11 — Turism și cultură, Investiția I.4. ”Implementarea a 3.000 km trasee cicloturistice”.
Obiectivul general al Componentei 11 – Turism și cultură îl reprezintă creșterea coeziunii sociale, economice și teritoriale și creare de noi locuri de muncă în special în mediu rural, prin: 
1) Promovarea transformării socio-economice durabile în zonele rurale și defavorizate prin dezvoltarea unei rețele de Organizații Regionale de Management al Destinațiilor (OMD) și sprijinirea investițiilor locale în turism; 
2) Sprijinirea mobilității durabile prin crearea unei rețele naționale velo, care să includă rute EuroVelo; 
3) Reducerea decalajului de acces la cultură între zonele rurale și cele urbane mari.
În vederea autorizării cheltuielilor solicitate prin cererile de transfer nr. 1 si 2, transmise de către UAT Județul Dolj, MDLPA solicită actualizarea acordului de parteneriat cu precizarea sumelor alocate fiecărui partener în cadrul proiectului și, de asemenea modificarea prin act adițional a contractului de finanțare în concordanță cu acordul de parteneriat actualizat. Aceste cheltuieli nu au fost cunoscute la momentul depunerii cererii de finanțare.
În acest sens, inițiem proiectul de hotărâre privind aprobarea actului adițional nr. 1 la acordul de parteneriat nr. 34729/09.12.2022 încheiat între Unitatea Administrativ-Teritorială Județul Dolj, în calitate de lider de parteneriat și unități administrativ-teritoriale din județele Dolj, Olt și Mehedinți, în vederea implementării proiectului ”Traseu Eurovelo 6 Mehedinți – Dolj – Olt”.



Director executiv,
Direcția Dezvoltare Locală

Șef Serviciu Dezvoltare Locală și Managementul Proiectelor,

